## SUTARTIS Nr. \_\_

2016 m. balandžio 27 d.

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, duomenys apie bendrovę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus Mariaus Juknevičiaus, veikiančio pagal bendrovės įstatus, (toliau – Klientas), ir

**Oracle East Central Europe Limited filialas**, pagal Lietuvos Respublikos įstatymus teisėtai įregistruota ir veikianti įmonė, juridinio asmens kodas 111881740, PVM mokėtojo kodas LT290068999310, registruotos buveinės adresas Goštauto g. 40, Vilnius, Lietuvos Respublika, duomenys apie kurią kaupiami ir saugomi Lietuvos Respublikos Juridinių asmenų registre, atstovaujama Partnerių vadovo Baltijos šalims Vaidoto Rimkaus veikiančio pagal įmonės įstatus (toliau – Paslaugų teikėjas),

Klientas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **SUTARTIES OBJEKTAS**
   1. Sutarties objektas – Kliento turimos **ORACLE programinės įrangos palaikymo paslaugos** (Software Update License & Support). Sutartis yra sudaryta kaip viešojo pirkimo ORACLE programinės įrangos licencijų palaikymo paslaugos pirkimo rezultatas, viešojo pirkimo numeris 256288 , remiantis viešojo pirkimo dokumentais ir Paslaugų teikėjo pasiūlymu.
   2. Pagal Sutartį, Klientas iš Paslaugų teikėjo užsako šias programinės įrangos aptarnavimo paslaugas:

|  |  |  |  |  |  |
| --- | --- | --- | --- | --- | --- |
| Programinės įrangos specifikacija | Matavimo vienetas | Kiekis | I etapas | II etapas | III etapas |
| nuo | nuo | nuo |
| Oracle Tuning Pack | Processor | 16 | 2016-04-27 | 2017-04-27 | 2018-04-27 |
| Oracle Database Enterprise Edition | Processor | 16 | 2016-04-27 | 2017-04-27 | 2018-04-27 |
| Oracle Real Application Clusters | Processor | 16 | 2016-04-27 | 2017-04-27 | 2018-04-27 |
| Oracle Diagnostics Pack | Processor | 16 | 2016-04-27 | 2017-04-27 | 2018-04-27 |
| Oracle Partitioning | Processor | 16 | 2016-04-27 | 2017-04-27 | 2018-04-27 |
| Oracle Database Enterprise Edition | Processor | 4 | 2016-12-21 | 2017-12-21 | 2018-12-21 |
| Oracle WebLogic Suite | Processor | 8 | 2016-12-21 | 2017-12-21 | 2018-12-21 |
| Oracle Real Application Clusters | Processor | 4 | 2016-12-21 | 2017-12-21 | 2018-12-21 |
| Oracle Partitioning | Processor | 4 | 2016-12-21 | 2017-12-21 | 2018-12-21 |

Paslaugų teikėjas įsipareigoja Paslaugas teikti 1 kalendorinius metus nuo Techninės specifikacijos 3 punkte nurodytos I etapo pradžios. Paslaugas II ir III etapui Klientas pagal poreikį užsakys atskirai. Klientas neįsipareigoja pirkti Paslaugų numatytų II ir/ar III etapuose.

Paslaugų teikėjas turi pateikti prisijungimo duomenis prie įrangos gamintojo svetainės per 4 (keturias) darbo dienas nuo Sutarties pasirašymo dienos Sutartyje nurodytu elektroniniu paštu.

Šios Sutarties pasirašymo metu Klientas taip pat pasirašys Oracle aptarnavimo užsakymo dokumentą ir aptarnavimo atnaujinimo dokumentą, kurie pridedami prie šios Sutarties kaip priedas Nr. 2 ir kurie laikomi neatskiriama šios Sutarties dalimi.

* 1. Sutarties 1.2. straipsnyje ir priede Nr. 2 nurodomų aptarnavimo paslaugų teikimo sąlygos ir reikalavimai yra išdėstyti Oracle licencijavimo ir paslaugų teikimo sutarties dokumentuose OMA numeris OMA\_52001610016), kuriuos Klientas atskirai pasirašė 17.04.2014, prieš sudarant šią Sutartį ir kurie sudaro neatskiriamą šios Sutarties dalį. Techninio aptarnavimo paslaugos teikiamos atsižvelgiant į jų teikimo metu galiojančią Oracle techninio aptarnavimo politiką. Siekiant aiškumo abi Šalys patvirtina, kad Oracle teisės ir pareigos pagal pirmiau nurodytus OMA dokumentus, reglamentuoja Paslaugų teikėjo teises ir pareigas šios Sutarties prasme. Esant prieštaravimų/neatitikimų tarp OMA dokumentų bei šios Sutarties, pirmenybė teikiama šiai Sutarčiai.
  2. Klientas pareiškia, kad prieš pasirašydamas atidžiai peržiūrėjo OMA dokumentus nurodytus 1.3 straipsnyje, suprato juose nurodytas sąlygas ir Šalys laiko visas jame išdėstytas sąlygas ir reikalavimus, įskaitant nuostatas dėl Oracle atsakomybės ir Kliento teisių gynimo būdų, pagrįstais, teisingais ir atitinkančiais Lietuvos praktiką.

1. **SUTARTIES KAINA IR APMOKĖJIMO SĄLYGOS**
   1. Bendra programinės įrangos aptarnavimo paslaugų, teikiamų pagal šią Sutartį kaip nurodyta 1.2 straipsnyje, kaina yra 712.667,06 eurų (septyni šimtai dvylika tūkstančių šeši šimtai šešiasdešimt septyni eurai 6 euro ct), įskaitant PVM. Bendrą Paslaugų kainą sudaro:
      1. Paslaugų kaina **588.981,04** eurų (penki šimtai aštuoniasdešimt aštuoni tūkstančiai devyni šimtai aštuoniasdešimt vienas euras 04 euro ct), neįskaitant PVM;
      2. Pridėtinės vertės mokestis (PVM) - 21 % 123.686,02 eurų (šimtas dvidešimt trys tūkstančiai šeši šimtai aštuoniasdešimt šeši eurai 2 euro ct).
   2. Pasikeitus PVM dydžiui Šalys susitaria nedelsiant perskaičiuoti ir pakeisti Mokestį. Mokestis perskaičiuojamas ir pakeičiamas proporcingai PVM pasikeitimo dydžiui. Mokesčio perskaičiavimas ir pakeitimas bus įformintas protokolu, kurį pasirašo abi Šalys ir kuris taps neatskiriama šios Sutarties dalimi. Perskaičiuotas ir pakeistas Mokestis mokamas už tas paslaugas, už kurias PVM sąskaita faktūra išrašoma galiojant naujam PVM.
   3. Mokestis turės būti sumokėtas pagal atitinkamą Paslaugų teikėjo sąskaitą faktūrą, ne vėliau nei per 30 dienų nuo sąskaitos faktūros gavimo dienos, sumokant į Paslaugų teikėjo sąskaitoje faktūroje nurodytą banko sąskaitą.
   4. Klientas moka Paslaugų teikėjui už faktiškai suteiktas Paslaugas pagal Sutarties SD Priede Nr.3 nurodytus Paslaugų įkainius. Paslaugų įkainiai Sutarties galiojimo laikotarpiu nekeičiami.
   5. Klientui vėluojant apmokėti sąskaitą faktūrą, Paslaugų teikėjas turi teisę reikalauti 0,05% delspinigių nuo uždelstos sumos už kiekvieną uždelstą kalendorinę dieną.
   6. Už vėlavimą suteikti Paslaugas per nustatytus terminus Paslaugų teikėjas, Klientui pareikalavus, moka Klientui 0,05 procentų nuo vėluojamų suteikti Paslaugų kainos dydžio delspinigius už kiekvieną uždelstą dieną.
2. **KEITIMASIS INFORMACIJA**
   1. Visi pranešimai susiję su šios Sutarties vykdymu turi būti pateikti Šalies kontaktiniam asmeniui tokia forma, kuri leistų atkurti atitinkamą pranešimą raštu. Nepaisant to, bet kuris ir visi pranešimai, kuriais siekiama sukelti tam tikras teisines pasekmes, įskaitant, bet neapsiribojant reikalavimais ir pretenzijomis, turi būti pateikti raštu, t. y. pasirašyti ranka arba skaitmeniniu būdu Šalies atstovo. Visos pretenzijos dėl Sutarties pažeidimo turi būti pateiktos registruotu paštu Sutarties viršuje nurodytu Šalies adresu.
   2. Visi pranešimai susiję su šia Sutartimi turi būti teikiami Šalių kontaktiniams asmenims nurodomiems Sutarties 1 priede:
   3. Kiekviena Šalis įsipareigoja nedelsiant pranešti kitai Šaliai apie bet kokius pasikeitimus, susijusius su jos kontaktiniu adresu nurodytu Sutarties viršuje ir / arba kontaktinio asmens ar jų kontaktinių duomenų pasikeitimu.
   4. Pranešimai forma kurią galima atkurti raštu bus laikomi gautais tą dieną, kai jie buvo išsiųsti kitai Šaliai. Raštiški pranešimai siunčiami registruotu paštu, bus laikomi gautais pašto paslaugų Paslaugų teikėjo nurodytą siuntos įteikimo dieną. Raštiški pranešimai su skaitmeniniais parašais, bus laikomi gautais tą dieną kai buvo išsiųstas atitinkamas elektroninis laiškas.
3. **BAIGIAMOSIOS NUOSTATOS**
   1. Ši Sutartis įsigalioja ją pasirašius abiem Šalims ir galioja iki visiško jos įvykdymo arba jos nutraukimo pagal šios Sutarties sąlygas.
   2. Ne mažiau kaip prieš 90 kalendorinių dienų iki aptarnavimo paslaugų pasibaigimo laikotarpio, nurodyto 1.2 straipsnyje, Paslaugų teikėjas pateiks Klientui raštišką priminimą dėl aptarnavimo laikotarpio pratęsimo.
   3. Ši Sutartis gali būti pakeista, įskaitant jos pratęsimą, tik esant rašytiniam abiejų Šalių sutarimui ir atsižvelgiant į specialias sąlygas, kylančias iš taikytinų teisės aktų.
   4. Klientas turi teisę nedelsiant vienašališkai nutraukti šią sutartį, jeigu Paslaugų teikėjas nevykdo arba netinkamai vykdo savo sutartinius įsipareigojimus ir tai yra esminis sutarties pažeidimas. Tokiu atveju Paslaugų teikėjas privalo atlyginti Kliento patirtus nuostolius.
   5. Paslaugų teikėjas turi teisę atsisakyti pratęsti sutartį, jeigu Klientas, pratęsiant sutartį, užsakys paslaugų mažiau, negu nurodyta Sutarties 1.2 punkte.
   6. Bet kokie ir visi ginčai, kylantys dėl Sutarties vykdymo, pakeitimo ar nutraukimo arba dėl atsakomybės taikymo yra sprendžiami derybų būdu. Jeigu nepavyksta pasiekti susitarimo derybų būdu, ginčai turi būti sprendžiami vadovaujantis Lietuvos Respublikos teisės aktų nustatyta tvarka, pagal Kliento buveinės vietą.
   7. Šiai Sutarčiai taikoma Lietuvos Respublikos teisė.
   8. Šios Sutarties neatskiriama dalimi laikoma Pirkimo Techninė specifikacija bei Specialiosios pirkimo sąlygos.
4. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai laikomi konfidencialia informacija:
      1. Priedas Nr.1 - Kontaktiniai adresai pranešimams siųsti ir asmenys, atsakingi už sutarties vykdymą 1 lapas;
      2. Priedas Nr.2 - Oracle aptarnavimo užsakymo dokumentą ir aptarnavimo atnaujinimo dokumentas, 8 lapai;
      3. Priedas Nr.3. Paslaugų įkainiai, 2 lapai.
5. **ŠALIŲ REKVIZITAI**

|  |  |
| --- | --- |
| **Paslaugų teikėjas**  **Oracle East Central Europe Limited filialas**  Goštauto g. 40, Vilnius, LT-01112  Įmonės kodas: 111881740  **Partnerių vadovas Baltijos šalims**  Vaidotas Rimkus | **Klientas**  **UAB Technologijų ir inovacijų centras**  Įmonės kodas: 303200016  A. Juozapavičiaus g. 13, Vilnius, LT-09311  **Generalinis direktorius**  Marius Juknevičius |

Priedas Nr. 1

Prie 2016 m. mėn. d.

SUTARTIES Nr. \_\_\_\_\_

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **PRANEŠIMAI (Sutarties BD 18.6 punktas)**
2. **KONTAKTINIAI ASMENYS (Sutarties BD 18.7 punktas)**

|  |  |
| --- | --- |
| **Paslaugų teikėjas**  **Oracle East Central Europe Limited filialas**  Partnerių vadovas Baltijos šalims  Vaidotas Rimkus | **Klientas**  **UAB Technologijų ir inovacijų centras**  Generalinis direktorius  Marius Juknevičius |

Priedas Nr.2

Prie 2016 m. mėn. d.

SUTARTIES Nr. \_\_\_\_\_

**Oracle aptarnavimo užsakymo ir aptarnavimo atnaujinimo dokumentai**

Priedas Nr.3

Prie 2016 m. mėn. d.

SUTARTIES Nr. \_\_\_\_\_

**PASLAUGŲ KIEKIAI IR ĮKAINIAI**

|  |  |  |  |  |  |
| --- | --- | --- | --- | --- | --- |
| **Programinės įrangos specifikacija** | **Matavimo vienetas** | **Kiekis** | **nuo** | **Vieneto kaina be PVM, Eur** | **Viso kiekio kaina be PVM, Eur** |
| **I periodas** | | | | | |
| Oracle Tuning Pack | Processor | 16 | 2016-04-27 |  |  |
| Oracle Database Enterprise Edition | Processor | 16 | 2016-04-27 |  |  |
| Oracle Real Application Clusters | Processor | 16 | 2016-04-27 |  |  |
| Oracle Diagnostics Pack | Processor | 16 | 2016-04-27 |  |  |
| Oracle Partitioning | Processor | 16 | 2016-04-27 |  |  |
| Oracle Database Enterprise Edition | Processor | 4 | 2016-12-21 |  |  |
| Oracle WebLogic Suite | Processor | 8 | 2016-12-21 |  |  |
| Oracle Real Application Clusters | Processor | 4 | 2016-12-21 |  |  |
| Oracle Partitioning | Processor | 4 | 2016-12-21 |  |  |
| Kaina (I periodas) Eur be PVM | | | |  | |
| **II periodas** | | | | | |
| Oracle Tuning Pack | Processor | 16 | 2017-04-27 |  |  |
| Oracle Database Enterprise Edition | Processor | 16 | 2017-04-27 |  |  |
| Oracle Real Application Clusters | Processor | 16 | 2017-04-27 |  |  |
| Oracle Diagnostics Pack | Processor | 16 | 2017-04-27 |  |  |
| Oracle Partitioning | Processor | 16 | 2017-04-27 |  |  |
| Oracle Database Enterprise Edition | Processor | 4 | 2017-12-21 |  |  |
| Oracle WebLogic Suite | Processor | 8 | 2017-12-21 |  |  |
| Oracle Real Application Clusters | Processor | 4 | 2017-12-21 |  |  |
| Oracle Partitioning | Processor | 4 | 2017-12-21 |  |  |
| Kaina (II periodas) Eur be PVM | | | |  | |
| **III periodas** | | | | | |
| Oracle Tuning Pack | Processor | 16 | 2018-04-27 |  |  |
| Oracle Database Enterprise Edition | Processor | 16 | 2018-04-27 |  |  |
| Oracle Real Application Clusters | Processor | 16 | 2018-04-27 |  |  |
| Oracle Diagnostics Pack | Processor | 16 | 2018-04-27 |  |  |
| Oracle Partitioning | Processor | 16 | 2018-04-27 |  |  |
| Oracle Database Enterprise Edition | Processor | 4 | 2018-12-21 |  |  |
| Oracle WebLogic Suite | Processor | 8 | 2018-12-21 |  |  |
| Oracle Real Application Clusters | Processor | 4 | 2018-12-21 |  |  |
| Oracle Partitioning | Processor | 4 | 2018-12-21 |  |  |
| Kaina (III periodas) Eur be PVM | | | |  | |
| **Bendra kaina Eur be PVM (I+II+III periodai):** | | | |  | |
| **PVM (21 proc)** | | | |  | |
| **Bendra kaina Eur su PVM** | | | |  | |

|  |  |
| --- | --- |
| **Paslaugų teikėjas**  **Oracle East Central Europe Limited filialas**  Partnerių vadovas Baltijos šalims  Vaidotas Rimkus | **Klientas**  **UAB Technologijų ir inovacijų centras**  Generalinis direktorius  Marius Juknevičius |